b'\n_START_ARTICLE_\nGas rumah hijau\n_START_PARAGRAPH_\nGas rumah hijau adalah gas\xc2\xa0atmosfera yang menyerap dan memancarkan radiasi dalam lingkungan\xc2\xa0haba inframerah. Proses ini adalah penyebab utama\xc2\xa0kesan rumah hijau. Antara gas rumah hijau utama yang terdapat dalam atmosfera Bumi adalah wap air, karbon dioksida, metana, nitro oksida\xc2\xa0dan ozon. Tanpa gas rumah hijau, purata suhu permukaan Bumi\xc2\xa0barangkalinya boleh mencapai kira-kira \xe2\x88\x9218\xc2\xa0\xc2\xb0C (\xe2\x88\x920.40\xc2\xa0\xc2\xb0F), berbanding dengan purata suhu kini iaitu\xc2\xa015\xc2\xa0\xc2\xb0C (59\xc2\xa0\xc2\xb0F). Dalam Sistem Suria, atmosfera Zuhrah, Marikh dan Titan juga mengandungi gas yang menyebabkan kesan rumah hijau._NEWLINE_Kegiatan manusia sejak bermulanya\xc2\xa0Revolusi Industri (dikira dari tahun 1750) telah meningkatkan\xc2\xa0kepekatan atmosfera karbon dioksida\xc2\xa0sebanyak 40%\xc2\xa0dari 280 ppm di 1750 hingga 406 ppm pada awal tahun 2017. Peningkatan ini telah berlaku meskipun sebahagian besar daripada pelepasan ini diserap oleh "penyimpan" semula jadi yang terlibat dalam kitaran karbon.\xc2\xa0Pelepasan karbon dioksida (CO2) antropogen\xc2\xa0(yakni pengeluaran yang dihasilkan oleh\xc2\xa0kegiatan manusia) datangnya dari pembakaran\xc2\xa0bahan api fosil\xc2\xa0terutamanya arang batu, minyak\xc2\xa0dan gas asli\xc2\xa0bersama-sama juga dengan penebangan hutan, hakisan tanah dan aktiviti penternakan haiwan._NEWLINE_Perkiraan terperinci menjangkakan seandainya pelepasan gas rumah hijau berterusan pada kadar yang tetap, suhu permukaan Bumi boleh melebihi nilai-nilai tertinggi sebelumnya dalam sejarah perakaman seawal tahun 2047 dengan\xc2\xa0kesan berpotensi membahayakan ekosistem, biodiversiti dan gaya hidup penduduk\xc2\xa0di seluruh dunia. Anggaran terbaru mencadangkan bahawa trajektori pelepasan semasa boleh membawa Bumi melepasi ambang pemanasan global sebanyak 2 \xc2\xb0C yang ditetapkan Panel Antara Kerajaan tentang Perubahan Cuaca Pertubuhan Bangsa-bangsa Bersatu sebagai had mengelakkan pemanasan global "berbahaya" sebelum tahun 2036.\n_START_SECTION_\nGas bukan rumah hijau\n_START_PARAGRAPH_\nKomponen utama atmosfera iaitu\xc2\xa0nitrogen (_NEWLINE_N\xe2\x82\x82), oksigen (O\xe2\x82\x82), dan argon (Ar) tidak dikira sebagai gas rumah hijau kerana molekul yang mengandungi dua atom unsur yang sama seperti _NEWLINE_N\xe2\x82\x82 dan _NEWLINE_O\xe2\x82\x82 dan\xc2\xa0molekul ekaatom seperti argon (Ar) tiada perubahan bersih pada\xc2\xa0pengedaran cas elektrik mereka\xc2\xa0ketika mereka bergetar, oleh itu\xc2\xa0molekul-molekul ini hampir langsung tidak terjejas oleh sinar inframerah. Walaupun molekul yang mengandungi dua atom berbeza unsur seperti karbon monoksida (CO) atau hidrogen klorida (HCl) menyerap sinar inframerah, molekul-molekul ini tidak tahan lama di atmosfera kerana sifat tindak balas dan mudah terlarutnya. Oleh itu, molekul sebegini tidak menyumbang kepada kesan rumah hijau dan sering diabaikan dalam perbincangan mengenai gas rumah hijau.\n_START_SECTION_\nImpak kepada kesan rumah hijau secara keseluruhannya\n_START_PARAGRAPH_\nSumbangan setiap gas rumah hijau kepada kesan rumah hijau ditentukan oleh ciri-ciri sesuatu gas itu, kuantitinya, serta sebarang kesan tidak langsung yang dibawa olehnya. Sebagai contoh, kesan tidak langsung jisim metana adalah 72 kali lebih kuat daripada karbon dioksida yang sama jisimnya dalam rangka masa 20 tahun tetapi ia hadir dalam ketepuan yang jauh lebih kecil jadi kesan sinaran langsung secara keseluruhannya lebih kecil, salah satu sebabnya kerana jangka hayat atmosferanya yang pendek. Di sisi lainnya pula, metana di samping kesan sinaran langsungnya turut mempunyai kesan radiasi tidak langsung yang besar kerana ia menyumbang kepada pembentukan ozon. Shindell et al. (2005) menghujahkan bahawa sumbangan metana kepada perubahan iklim adalah sekurang-kurangnya dua kali ganda anggaran sebelumnya disebabkan kesan ini._NEWLINE_Ada kemungkinan bahawa pemanasan antropogenik (disebabkan manusia) seperti yang disebabkan oleh gas rumah hijau peringkat tinggi telah dilihat mempengaruhi banyak sistem fizikal dan biologi. Pemanasan pada masa depan dijangka mempunyai pelbagai\xc2\xa0kesan termasuklah kenaikan permukaan laut, meningkatnya kebarangkalian dan kekuatan beberapa kejadian\xc2\xa0cuaca besar, kehilangan biodiversiti, serta perubahan pengeluaran pertanian dalam peringkat rantau.\n_START_SECTION_\nSejarah penyelidikan\n_START_PARAGRAPH_\nPada abad ke-19, saintis menemukan dalam uji kaji mereka bahawa _NEWLINE_N\xe2\x82\x82 dan _NEWLINE_O\xe2\x82\x82 tidak menyerap sinaran inframerah (pada masa itu digelar "radiasi gelap") berbanding dengan air (dalam bentuk wap atau titisan mikroskopik tergantung di awan), CO\xe2\x82\x82 dan molekul gas poliatom gas lain yang boleh melakukan sedemikian. Pada awal abad ke-20, para penyelidik mendapati bahawa gas rumah hijau dalam atmosfera menyumbang kepada tingginya suhu keseluruhan Bumi yang lebih tinggi berbanding semasa ketiadaannya. Pada akhir abad ke-20, terdapat\xc2\xa0persepakatan saintifik\xc2\xa0bahawa peningkatan kepekatan gas rumah hijau dalam atmosfera menyebabkan kenaikan suhu global tinggi dan perubahan bahagian-bahagian lain di sistem iklim\xc2\xa0dengan\xc2\xa0akibatnya\xc2\xa0kepada\xc2\xa0alam persekitaran dan\xc2\xa0kesihatan manusia.'